Oʻzbekiston Respublikasida trenerlik faoliyati toʻgʻrisidagi nizomni tasdiqlash toʻgʻrisidagi buyruqqa oʻzgartirish va qoʻshimchalar kiritish haqida
(order, 2025-12-30)

Oʻzbekiston Respublikasining “Jismoniy tarbiya va sport toʻgʻrisida”gi Qonuni va Oʻzbekiston Respublikasi Vazirlar Mahkamasining 2025-yil 7-avgustdagi 500-son “Jismoniy tarbiya-sport tashkilotlarining trener-oʻqituvchilari va yoʻriqchi-uslubchilari hamda sport hakamlariga malaka toifalarini berish tizimini takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi madaniyat va sport ishlari vazirining 2011-yil 9-iyundagi 484-son “Oʻzbekiston Respublikasida Trenerlik faoliyati toʻgʻrisidagi nizomni tasdiqlash toʻgʻrisida”gi buyrugʻiga (roʻyxat raqami 2247, 2011-yil 22-iyul) (Oʻzbekiston Respublikasi qonun hujjatlari toʻplami, 2011-y., 30-son, 318-modda) ilovaga muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Oliy taʼlim, fan va innovatsiyalar vazirligi, Maktabgacha va maktab taʼlimi vazirligi, Kambagʻallikni qisqartirish va bandlik vazirligi hamda Oʻzbekiston Kasaba uyushmalari Federatsiyasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruqning muqaddimasi quyidagi tahrirda bayon etilsin: “Oʻzbekiston Respublikasining “Jismoniy tarbiya va sport toʻgʻrisida”gi Qonuni va Oʻzbekiston Respublikasi Vazirlar Mahkamasining 2025-yil 7-avgustdagi 500-son “Jismoniy tarbiya-sport tashkilotlarining trener-oʻqituvchilari va yoʻriqchi-uslubchilari hamda sport hakamlariga malaka toifalarini berish tizimini takomillashtirish chora-tadbirlari toʻgʻrisida”gi qaroriga muvofiq buyuraman:”. 2. Nizomda: 1) 1-bobning nomidagi “I.” raqami “1-bob.” degan soʻzlar bilan almashtirilsin; 2) 2-bandda: uchinchi xatboshi quyidagi tahririda bayon etilsin: “sport turi — jismoniy tarbiya va sport sohasidagi faoliyat turi boʻlib, u insonning sport musobaqalariga oʻziga xos tarzda tayyorgarlik koʻrishi bilan ajralib turadi, sport musobaqalarini oʻtkazish va ularda ishtirok etishga doir talablar, tartib va shartlar belgilanadigan qoidalarga, nizomga (reglamentga) ega boʻladi;”; toʻrtinchi xatboshi quyidagi tahririda bayon etilsin: “sport federatsiyasi (uyushmasi) — bir yoki bir nechta sport turini rivojlantirish, ommalashtirish, shuningdek sport tadbirlarini oʻtkazishni tashkil etish hamda sportchilarni — Oʻzbekiston Respublikasining sport terma jamoalari aʼzolarini sportning tegishli turi boʻyicha tayyorlash uchun aʼzolik asosida tashkil etilgan va davlat roʻyxatidan oʻtkazilgan nodavlat notijorat tashkiloti;”; beshinchi xatboshi quyidagi tahririda bayon etilsin: “trener — trenerlik faoliyati bilan shugʻullanish uchun malaka sertifikatiga ega boʻlgan hamda oʻquv-mashq, ommaviy jismoniy tarbiya tadbirlarini oʻtkazishni, shuningdek sport natijalariga erishish uchun bellashuv faoliyatiga rahbarlikni amalga oshiruvchi jismoniy shaxs;”; sakkizinchi xatboshi chiqarib tashlansin; 3) 3-band quyidagi mazmundagi xatboshi bilan toʻldirilsin: “malaka oshirish muddati oʻtgan (yoki malaka oshirishdan oʻtmagan) trener-oʻqituvchilarga mehnat faoliyatini davom ettirish.”; 4) 2-bobning nomidagi “II.” raqami “2-bob.” degan soʻzlar bilan almashtirilsin; 5) 7-band quyidagi mazmundagi yettinchi — toʻqqizinchi xatboshilar bilan toʻldirilsin: “oʻquv guruhlarini tanlash va toʻldirish; oʻquvchi-sportchilar tibbiy koʻrikdan va dispanser koʻrigidan oʻz vaqtida oʻtishini nazorat qilish; oʻquvchi-sportchilar uchun ularning individual xususiyatlarini hisobga olgan holda oʻquv-mashq rejalarini ishlab chiqish.”; 6) 9-band oʻz kuchini yoʻqotgan deb topilsin; 7) 14-banddagi “katta yoshdagilar, yoshlar (yuniorlar), oʻsmirlar va bolalar sport” degan soʻzlar “kichik oʻsmirlar, oʻsmirlar, yoshlar, U-23 va kattalar” degan soʻzlar bilan almashtirilsin; 8) 15-bandda: ikkinchi xatboshidagi “professional” degan soʻz “kasbiy” degan soʻz bilan almashtirilsin; toʻrtinchi va beshinchi xatboshilar chiqarib tashlansin; oltinchi xatboshi — beshinchi xatboshi deb hisoblansin. 9) 16-banddagi “ittifoqlar, assotsiatsiyalar” degan soʻzlar “uyushmalar” degan soʻz bilan almashtirilsin; 10) 17-bandning uchinchi xatboshisidagi “shahar, koʻngilli” degan soʻzlar “tuman (shahar)” degan soʻzlar bilan almashtirilsin; 11) 19-bandda: ikkinchi xatboshidagi “professional” degan soʻz “kasbiy” degan soʻz bilan almashtirilsin; uchinchi xatboshi chiqarib tashlansin; toʻrtinchi xatboshi uchinchi xatboshi deb hisoblansin; 12) 3-bobdagi “III.”raqami “3-bob.” degan soʻzlar bilan almashtirilsin; 13) 22-bandning ikkinchi — beshinchi xatboshilari quyidagi tahrirda bayon etilsin: “xalqaro toifali trener; oliy toifali trener; birinchi toifali trener; ikkinchi toifali trener.”; 14) 23-band quyidagi tahrirda bayon etilsin: “23. Trener-oʻqituvchilarga ikkinchi, birinchi va oliy malaka toifalarini berish ular tomonidan tayyorlangan sportchilarning sport musobaqalarida erishgan natijasi Oʻzbekiston Respublikasining sport terma jamoalarini shakllantirish va sport zaxirasini tayyorlashda qoʻshgan hissasi boʻyicha Oʻzbekiston Respublikasi Vazirlar Mahkamasining 2025-yil 7-avgustdagi 500-son qarori bilan tasdiqlangan Jismoniy tarbiya-sport tashkilotlarining trener-oʻqituvchilari va yoʻriqchi-uslubchilariga malaka toifalarini berish tartibi toʻgʻrisidagi nizom asosida beriladi.”; 15) 25-banddagi “ittifoqlar, assotsiatsiyalar” degan soʻzlar “uyushmalar” degan soʻz bilan almashtirilsin; 16) 4-bobning nomidagi “IV.” degan raqam “4-bob.” degan soʻzlar bilan almashtirilsin; 17) 5-bobning nomidagi “V.”degan raqam “5-bob.” degan soʻzlar bilan almashtirilsin.